ಭಾರತ ಫುಟ್‌ಬಾಲ್ ತಂಡದ ನಾಯಕ ಸುನೀಲ್ ಚಟ್ರಿ ದಂಪತಿಗೆ ಗಂಡು ಮಗು– ಧ್ರುವ ಹೆಸರು ಬೆಂಗಳೂರು: ಭಾರತ ಫುಟ್‌ಬಾಲ್ ತಂಡದ ನಾಯಕ ಸುನೀಲ್ ಚಟ್ರಿ ದಂಪತಿಗೆ ಗಂಡು ಮಗು ಜನಿಸಿದೆ. ಈ ಸುದ್ದಿಯನ್ನು ಸುನೀಲ್ ಚಟ್ರಿ ಅವರು ತಮ್ಮ ಅಧಿಕೃತ ಫೇಸ್‌ಬುಕ್ ತಾಣದಲ್ಲಿ ಪ್ರಕಟಿಸಿದ್ದು, ಮಗುವಿಗೆ ಧ್ರುವ ಎಂದು ಹೆಸರಿಡಲಾಗಿದೆ ಎಂದು ತಿಳಿಸಿದ್ದಾರೆ. ಸುನೀಲ್ ಅವರು ಸೋನಮ್ ಭಟ್ಟಾಚಾರ್ಯ ಅವರನ್ನು 2017 ರಲ್ಲಿ ಮದುವೆಯಾಗಿದ್ದಾರೆ. ‘ಆಗಸ್ಟ್ 30 ರಂದು ನಮ್ಮ ಲೋಕಕ್ಕೆ ಹೊಸ ತಾರೆಯ ಆಗಮನವಾಗಿದೆ. ನನ್ನ ಜೀವನದಲ್ಲಿ ನಾನು ಇಲ್ಲಿವರೆಗೆ ಏನು ಸಾಧಿಸಿದ್ದೇನೋ ಅದೆಲ್ಲದ್ದಕ್ಕಿಂತ ಇದೊಂದು ಅದ್ಭುತ ಘಳಿಗೆ. ಕೋಟ್ಯಂತರ ಶುಭಾಶಯಗಳಿಗೆ ನನ್ನ ಮನ ಮೂಕವಿಷ್ಮಿತವಾಗಿದೆ ಎಂದು ಹೇಳಿಕೊಂಡಿದ್ದಾರೆ. 39 ವರ್ಷದ ಸುನೀಲ್ ಚಟ್ರಿ ಅವರು ಭಾರತ ಫುಟ್‌ಬಾಲ್ ತಂಡದ ನಾಯಕತ್ವದ ಜೊತೆ ಇಂಡಿಯನ್ ಸೂಪರ್ ಫುಟ್‌ಬಾಲ್ ಲಿಗ್‌ನಲ್ಲಿ ಬೆಂಗಳೂರು ಎಫ್‌ಸಿ ಅನ್ನು ಪ್ರತಿನಿಧಿಸುತ್ತಿದ್ದಾರೆ. ಇದನ್ನೂ ಓದಿ : ಪತ್ನಿ ಗರ್ಭಿಣಿಯಾದ ಖುಷಿಯನ್ನು ಸುನಿಲ್ ಚಟ್ರಿ ವ್ಯಕ್ತಪಡಿಸಿದ್ದು ಹೀಗೆ.. ಪ್ರಜಾವಾಣಿ ಆ್ಯಪ್ ಇಲ್ಲಿದೆ: ಆಂಡ್ರಾಯ್ಡ್ | ಐಒಎಸ್ | ವಾಟ್ಸ್ಆ್ಯಪ್, ಎಕ್ಸ್, ಫೇಸ್‌ಬುಕ್ ಮತ್ತು ಇನ್‌ಸ್ಟಾಗ್ರಾಂನಲ್ಲಿ ಪ್ರಜಾವಾಣಿ ಫಾಲೋ ಮಾಡಿ.